《和查少白五十初度七律四则 其二》
清代·王衢

同调相逢自不孤，砚田肯使久荒芜。嘤鸣比兴莺求友，翔翥威荒凤引雏。

失马试看吾辈达，移山莫笑乃翁迂。英雄几见邀庸福，青眼何愁雪满颅。

作者简介：王衢，字小泉，清甘肃人。咸丰八年（1858）接替张传敬台湾知县之职。曾任宜兰头围县丞，同其子王毓槐，纠集壮丁数百人，以乡民陈寿等为义首，联庄团练，焚燬贼巢，贼匪悉皆逃窜。因噶玛兰通判董正官剿捕梅洲贼匪，中途遇害，遂由王衢暂行代其职。存诗见于王松《台阳诗话》、查元鼎《草草草堂吟草》及吴幅员《台湾诗钞》。